
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 421 


2 Μαΐου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός - πολεοδομικών και κτιριοδομικών όρων, 
κατά παρέκκλιση από κάθε κείμενη διάταξη, για την 
προσθήκη στο «Γενικό Νοσοκομείο Σύρου» Ν. Κυ¬ 


κλάδων. 1 

Επικύρωση οριογραμμών ρέματος στην περιοχή 

εντός του οικισμού Αρμένοι Ν. Χανίων. 2 

Κήρυξη αναδασωτέας έκτασης 5,31747 στρεμμάτων, 
στη θέση «Δίτροπο» Περιφερείας Δήμου Σκοπέ¬ 
λου, Ν. Μαγνησίας. 3 


ΑΠΟΦΑΣΕΙ Σ 

Αριθ. οικ. 14857 (1) 

Καθορισμός - πολεοδομικών και κτιριοδομικών όρων, κα¬ 
τά παρέκκλιση από κάθε κείμενη διάταξη, για την προ¬ 
σθήκη στο «Γενικό Νοσοκομείο Σύρου» Ν. Κυκλάδων. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 1577/85 (Φ.Ε.Κ. 210 Α') «Γενικός 
Οικοδομικός Κανονισμός». 

2. Τις διατάξεις των αποφάσεων 3046/304/3.2.89 
(Φ.Ε.Κ. 59 Δ') και 20452/484/19.2.86 (Φ.Ε.Κ. 44 Β') «Κτι- 
ριοδομικός Κανονισμός». 

3. Τη διάταξη της παρ. 2 του άρθρου 9 του τέταρτου άρ¬ 
θρου του Ν. 1398/83 (Φ.Ε.Κ. 144 Α'), σύμφωνα με την 
οποία μπορούν οι υπουργοί Υγείας & Πρόνοιας καιΧωρο- 
ταξίας, Οικισμού & Περιβάλλοντος, ύστερα από πρόταση 
του Δ. Σ. της ΔΕΠΑΝΟΜ, με απόφασή τους, που δημοσι¬ 
εύεται στην Εφημερίδα της Κυβερνήσεως και επέχει και 
θέση άδειας ανοικοδόμησης, να καθορίζουν τους πολεο- 
δομικούς και κτιριοδομικούς όρους κατά παρέκκλιση από 
κάθε κείμενη διάταξη για κάθε συγκεκριμένη νοσηλευτική 
μονάδα η ανέγερση ή η επέκταση της οποίας εμπίπτει 
στην αρμοδιότητα της ΔΕΠΑΝΟΜ. 


4. Τις διατάξεις του Π.Δ/τος312/99 (Φ.Ε.Κ. 289 Α') «Με¬ 
τατροπή της Δημόσιας Επιχείρησης Ανέγερσης Νοση¬ 
λευτικών Μονάδων σε Ανώνυμη Εταιρεία και έγκριση 
του Καταστατικού της» και ειδικότερα του άρθρου 24 
αυτού. 

5. Την Υ3/31.10.2001 απόφαση Υπουργού ΠΕ.ΧΩ.Δ.Ε. 
(Φ.Ε.Κ. 1484 Β') «Ανάθεση αρμοδιοτήτων της Υπουργού 
Περιβάλλοντος, Χωροταξίας και Δημοσίων Έργων στους 
Υφυπουργούς Περιβάλλοντος, Χωροταξίας και Δημο¬ 
σίων Έργων». 

6. Την Υ4β/Γ.Π. 124982/φ22/23.1.2003 απόφαση Υπουρ¬ 
γείου Υγείας & Πρόνοιας, με την οποία ανατίθεται στην 
εταιρεία ΔΕΠΑΝΟΜ Α. Ε. το έργο. 

7. Το Γ.Α. 60407/23.9.2002 έγγραφο της εταιρείας ΔΕ¬ 
ΠΑΝΟΜ ΑΈ. περί έκδοσης κοινής υπουργικής απόφασης 
για το έργο «Μελέτη, κατασκευή επέκτασης Γ. Ν. Σύρου». 

8. Το από 3.10.2002 θεωρημένο από την Διεύθυνση Πο¬ 
λεοδομίας και Περιβάλλοντος Ν. Α. Κυκλάδων τοπογρα- 
φικό διάγραμμα. 

9. Το 84 Πρακτικό της από 10.9.2002 συνεδρίασης του 
Δ. Σ. της ΔΕΠΑΝΟΜ Α.Ε., αποφασίζουμε: 

1. Καθορίζονται κατά παρέκκλιση από κάθε κείμενη πο- 
λεοδομική διάταξη οι παρακάτω πολεοδομικοί και κτιριο- 
δομικοί όροι, για την προσθήκη στο «Γενικό Νοσοκομείο 
Σύρου» στο οικόπεδο που βρίσκεται εντός του εγκεκριμέ¬ 
νου ρυμοτομικού σχεδίου Σύρου (Ν. Κυκλάδων) εμβαδού 
5.441,32 τ.μ. και φαίνεται με στοιχεία ΑΒΓΔΕΖΗΘΑ στο 
σχετικό τοπογραφικό διάγραμμα σε κλίμακα 1:500, που 
συνοδεύει την παρούσα απόφαση. 

α) Μέγιστο συνολικό ύψος κτιρίου: 13 μ. 

β) Επιτρέπονται χώροι κυρίας χρήσεως στη στάθμη του 
υπογείου. 

2. Ειδικότερα για την προσθήκη των εγκαταστάσεων 
του παραπάνω Γ ενικού Νοσοκομείου Σύρου καθορίζεται: 

Μέγιστη καλυπτόμενη επιφάνεια προσθηκών: 395,80 
τ.μ. 

Μέγιστη δομήσιμη επιφάνεια προσθηκών: 1.297,42 τ.μ. 

Μέγιστος όγκος προσθηκών: 5.154,06 κ.μ. 

Μέγιστο επιτρεπόμενο ύψος κτιρίου: 13 μ. 

Όροφοι: Τρεις (3). 

3. Αρμόδιος για τη μελέτη, την επίβλεψη της κατασκευ¬ 
ής ως και υπεύθυνη για την τήρηση των παραπάνω καθο- 

ριζομένων πολεοδομικών και κτιριοδομικών κανονισμών 
είναι η Δημόσια Επιχείρηση Ανέγερσης - Νοσηλευτικών 
Μονάδων Α.Ε. (Δ.ΕΠ.Α.ΝΟ.Μ. Α.Ε.) σύμφωνα με τις δια¬ 
τάξεις του Ν. 1398/83. 

4. Η παρούσα επέχει θέση οικοδομικής άδειας και η 
ισχύς της αρχίζει από τη δημοσίευση της στην Εφημερί¬ 
δα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 2003 

οι ΥΠΟΥΡΓΟΙ 

ΥΦΥΠ. ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΥΓΕΙΑΣ ΚΑΙ ΠΡΟΝΟΙΑΣ 

ΡΟΔΟΥΛΑ ΖΗΣΗ Κ. ΣΤΕΦΑΝΗΣ 

Αριθ. 699 

Επικύρωση οριογραμμών ρέματος στην περιοχή εντός 
του οικισμού Αρμένοι Ν. Χανιών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τα περί Διοικητικής Αποκεντρώσεως ισχύουσες δια¬ 
τάξεις όπως τροποποιήθησαν και ισχύουν σήμερα. 

2. Τον Νόμο 2503/1997 περί Διοίκησης, οργάνωσης 
Στελέχωσης, της περιφέρειας κ.λπ. 

3. Τον Νόμο 2853/16.7.1922 περί υδραυλικών εν γένει 
έργων και αστυνομεύσεως των δημοσίων υδάτων. 

4. Τον Νόμο 880/1979 περί καθορισμού ανωτάτων 
ορίων συντελεστού δομήσεως και ετέρων τινών ρυθμίσε¬ 
ων της Πολεοδομικής νομοθεσίας. 

5. Τις ισχύουσες διατάξεις της Πολεοδομικής νομοθε¬ 
σίας «δόμηση παρά τα ρέματα». 

6. Το Ν. 3010/2002 παρ. 5 που αναφέρεται στη διαδικα¬ 
σία οριοθέτησης και ρύθμισης θεμάτων για τα υδατοοέ- 
ματα. 


7. Το 1366/27.2.2003 έγγραφο της Δ.Τ.Υ. Νομαρχιακής 
Αυτοδιοίκησης Χανιών με το οποίο διαβιβάσθηκαν για επι¬ 
κύρωση οι αναφερόμενες στο ρέμα οριογραμμές. 

•8. Την 25/11.2.2003 απόφαση του Δημοτικού Συμβουλί¬ 
ου του Δήμου Αρμένων με την οποία συμφωνούν με τον 
καθορισμό των οριογραμμών του ρέματος - υδραύλακα 
του Δήμου Αρμένων. 

9. Την οριοθέτηση του υδραύλακα στον οποίο έγινε 
εκβάθυνση και διαπλάτυνση την χρονική περίοδο 1994- 
1995, αποφασίζουμε: 

Επικυρώνουμε την οριοθέτηση των οριογραμμών (και 
των συντεταγμένων) τμήματος του υπάρχοντος μικρού 
υδραύλακα στον οικισμό Αρμένοι του Δήμου Αρμένων 
Νομού Χανιών όπως φαίνονται στο τοπογραφικό διά¬ 
γραμμα του Μηχανικού Εμμανουήλ Χαιρετάκη θεωρημέ¬ 
νο απο την Δ.ΤΎ. Νομαρχιακής Αυτοδιοίκησης Χανιών 

Η απόφαση αυτή να δημοσιεθεί στην Εφημερίδα της 
Κυβερνησεως. ^ 

Ηράκλειο.Απρίλιος 2003 

Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

Αριθ. 950 ^ 2 ) 

Κήρυξη αναδασωτέας έκτασης 5,31747 στρεμμάτων, στη 
θέση «Δίτροπο» Περιφέρειας Δήμου Σκοπέλου, Ν Μα¬ 
γνησίας, 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης όπως τροποποιήθηκαν και συμπληρώθηκαν με¬ 
ταγενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «Περί προστασίας Δασών 
κ.λπ.» και ειδικότερα: 

α) Του άρθρου 41 παρ. 1. 
β) Του άρθρου 38 παρ. 1. 
γ) Του άρθρου 43. 

4. Τις διαταγές του Υπουργείου Γεωργίας: α) 160417/ 
1180/8.7.80. 

β) 182447/3049/24.9.80. 

5. Το Ν. 2503/30.5.97 (Περί διοίκησης, αποκέντρωσης 
στελέχωσης της Περιφέρειας κ.α. δ/ξεις» 

6. Την 1860/23.4.2001 (ΦΕΚ 421/12.4.2001) απόφαση 
του Γενικού Γραμματέα της Περιφέρειας Θεσσαλίας, πε¬ 
ρί εξουσιοδοτήσεως των Δ/ντών Δασών των Νομών της 
Περιφέρειας να υπογράφουν με εντολή του αποφάσεις 
για την κήρυξη αναδασωτέων εκτάσεων. 


7. Την 522/3.4.2003 πρόταση του Δασαρχείου Σκοπέ¬ 
λου, με την οποία προτείνεται η κήρυξη της έκτασης που 
αναφέρεται στο θέμα ως αναδασωτέας, αποφασίζουμε: 

Κηρύσσουμε αναδασωτέα με σκοπό τη διατήρηση του 
χαρακτήρα της, ως δασική και την αποκατάσταση με φυ¬ 
σική αναγέννηση της βλάστησης, που εκχερσώθηκε πα¬ 
ράνομα, τη Διακατεχόμενη δασική έκταση με δασικό χα¬ 
ρακτήρα, εμβαδού 5,31747 στρεμ., που βρίσκεται στη θέ¬ 
ση «Δίτροπο» Περιφέρειας Δήμου Σκοπέλου Ν 
Μαγνησίας, αποτελείται από δύο τμήματα, τα οποία 
προσδιορίζονται από τα στοιχεία Α, Β, Γ, Δ, Α & Ε, Ζ, Η, Θ, 
I, Κ, Λ, Ε και έχουν όρια: 

Τμήμα Ε(ΕΖΗΘΙΚΛΕ)= 4.58672 στρεμ. - Τμήυα 
Ε(ΑΒΓΔΑ) = 0,73075 στρεμ. 

Ανατολικά: Δάσος Αγροελαιώνα 
Δυτικά: Αγροελαιώνα Δάσος 
Βόρεια: Δάσος Αγροελαιώνα 
Νότια. Αγροελαιώνα Δάσος, όπως φαίνονται στο συ¬ 
νημμένο διάγραμμα, που αποτελεί αναπόσπαστο μέρος 
της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Βόλος, 7 Απριλίου 2003 

Με εντολή Γ ενικού Γ ραμματέα Περιφέρειας 
Ο Διευθυντής Δασών 


ΕΥΣΤ. ΣΤΑΘΑΡΑΚΟΣ 

ΣΧΕΔΙΑΓΡΑΜΜΑ ΠΑΡΑΝΟΜΩ! ΕΚΧΕΡΣΩΘΕΙΣΑΣ ΑΠΟ ΠΕΡΙΣΣΗ ΑΙΚΑΤΕΡΙΝΗ & ΓΙΑΚΕΙΜ 
ΓΙΑΣΙΜΟ ΚΑΤΟΙΚΩΝ ΣΚΟΠΕΛΟΥ ΔΙΑΚΑΤΕΧΟΜΕΝΗΣ ΔΑΣΙΚΗΣ ΕΚΤΑΣΗΣ ΕΑΒΓΔΑ=730,75τ.μ. 
& Ε ΕΖ ΗΘΐκΛΕ=4586,72τ.μ. ΣΤΗ ΘΕΣΗ «ΔΙΤΡΟΠΟ» ΠΕΡΙΦΕΡΕΙΑΣ ΔΗΜΟΥ ΣΚΟΠΕΛΟΥ 

ΚΛΙΜΑΚΑ 1:1000 

ΑΝΗΚΕΙ ΣΤΗΝ <]5θ/ΐ-4 2-00 3 ΑΠΟΦΑΣΗ Δ/ΝΤΗ ΔΑΣΩΝ ΜΑΓΝΗΣΙΑΣ 
ΧΑΡΤΗΣ ΠΡΟΣΑΝΑΤΟΛΙΣΜΟΥ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















